News Update: นักวิเคราะห์ JPMorgan เตือนตลาดหุ้นสงบ = สัญญาณก่อนพายุกำลังมา คาดตลาดหุ้นจะกลับไปอยู่จุดต่ำสุดในระดับเดียวกับปี 2022 ภายในไม่กี่เดือนข้างหน้านี้ - FINNOMENA
Marko Kolanovic นักกลยุทธ์ของ JPMorgan เตือนภาวะ Risk-on ในตลาด หรือการที่นักลงทุนมองว่า ตลาดอยู่ในช่วงขาขึ้นและเสี่ยงต่ำนั้นมี ‘ความไม่แน่นอน’ จากทั้งความวุ่นวายในภาคธนาคาร ราคาน้ำมันที่พุ่งสูงขึ้น และการเติบโตที่ชะลอตัวลง จนสุดท้ายจะนำตลาดหุ้นกลับไปอยู่ระดับต่ำสุดเช่นเดียวกับในปี 2022
4 เม.ย. 2566

Marko Kolanovic นักกลยุทธ์ของ JPMorgan เตือนภาวะ Risk-on ในตลาด หรือการที่นักลงทุนมองว่า ตลาดอยู่ในช่วงขาขึ้นและเสี่ยงต่ำนั้นมี ‘ความไม่แน่นอน’ จากทั้งความวุ่นวายในภาคธนาคาร ราคาน้ำมันที่พุ่งสูงขึ้น และการเติบโตที่ชะลอตัวลง จนสุดท้ายจะนำตลาดหุ้นกลับไปอยู่ระดับต่ำสุดเช่นเดียวกับในปี 2022
Kolanovic ระบุในโน้ตถึงลูกค้าว่า ธนาคารกลางสหรัฐฯ ไม่มีความตั้งใจที่จะลดอัตราดอกเบี้ยในปีนี้ แต่สินทรัพย์เสี่ยงกำลังแสดงการปรับตัวขึ้นอย่างไม่เคยปรากฏมาก่อน แต่หุ้นยุโรปซื้อขายใกล้ระดับสูงสุดตลอดกาล และหุ้นสหรัฐฯ ฟื้นตัวจากการขาดทุน
ดังนั้น JPMorgan มองว่าจะเกิดการพลิกกลับในความเชื่อมั่นของนักลงทุน และตลาดจะทดสอบระดับต่ำของปีที่แล้วอีกครั้งในอีกไม่กี่เดือนข้างหน้า
ขณะที่ราคาหุ้นยังคงฟื้นตัวได้ในปีนี้ แม้อัตราดอกเบี้ยในระดับสูงจะบั่นทอนผลกำไรของบริษัท การเติบโตที่ช้าลง และจุดชนวนให้เกิดการล่มสลายของธนาคารหลายแห่งในสหรัฐอเมริกาและต่างประเทศ
โดยดัชนี S&P 500 เพิ่มขึ้น 7% ในไตรมาสแรกหลังจากลดลงเกือบ 20% ในปี 2022 ส่วนกำไรจากหุ้นเทคโนโลยีได้ผลักดันให้ Nasdaq 100 เพิ่มขึ้น 20% ตั้งแต่ต้นเดือนมกราคมและเข้าสู่ตลาดขาขึ้น
ด้านหุ้นเทคโนโลยีปรับตัวเพิ่มขึ้นต่อเนื่อง เพราะนักลงทุนมองว่า ความวุ่นวายในภาคธนาคารจะกระตุ้น Fed หยุดขึ้นดอกเบี้ย อย่างไรก็ตาม Kolanovic มองว่า เงินที่ไหลเข้าตลาดหุ้นในช่วง 2-3 สัปดาห์ที่ผ่านมา ‘ไม่สมเหตุสมผล’ และได้รับแรงหนุนมาจากการชอร์ตหุ้น และการลดลงของ Cboe Volatility Index หรือ VIX
อ้างอิง: https://www.bloomberg.com/news/articles/2023-04-03/jpmorgan-s-kolanovic-warns-stocks-are-in-calm-before-the-storm?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
JPMorgan
News Update
ตลาดหุ้น
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA